Ridley Scott megint újragondolja az ALIEN-franchiset | Filmsor
By safranyn	 On okt 7, 2017
Voltak egyszer az Alien-filmek, amelyek bár folytatásról folytatásra épültek lefelé, mégis csak Alien-filmek maradtak. Aztán jött a Prometheus, amellyel egészen új univerzumot nyitott meg Ridley Scott. És bár a film kapott hideget-meleget, sokan kíváncsiak lettünk volna a Mérnökök további történetére, és persze arra is mi történt a Noomi Rapace által alakított Shaw-val.
Ridley Scott azonban feltételezhetően meglátta a Neill Blomkamp-féle Alien-film vázlatait és egy hatalmas pálfordulással inkább visszatért az Alien-filmek eredeti világába, vagyis egy kemény női főhős és csapata rohangászásához, amelyet azért a Prometheus utóhatásaként megspékelt némi mesterséges intelligenciával, de a tervezett Prometheus-trilógiából semmi nem lett.
Bár szerintem a Covenant sem volt olyan rossz, mint ahogyan azt a sajtó beállítja, meg kell hagyni bőven maradt hiányérzete a nézőnek és azzal együtt, hogy Michael Fassbender remekül hozta a David/Walter androidot és valóban pluszt tudott adni a töténethez, valahogy egészen más filmet vártunk.
Ridley Scott most – talán a Szárnyas fejvadász 2049 kritikai sikerén felbuzdulva – ismét egészen más irányba terelné saját univerzumát, ugyanis most már arról beszél, hogy az androidokat és a mesterséges intelligenciát állítaná új filmje középpontjába.
Szerintem az alienek evolúciója már majdnem lezárult, de próbáltam ezt a vonalat meghaladni, és egy másik történetszálat felvezetni, amely az androidokról szólna. Arról, hogy milyen világot hozna létre egy mesterséges intelligencia, ha ő lenne egy új bolygó vezetője. Egészen nagyszabású terveink vannak.
A rendező egyébként korábban azt is mondta, hogy a Tervezőkkel/Mérnökökkel sem számolt le végérvényesen, na meg azt is, hogy további 6 Alien-filmet tervez, amelyből az első darabnak akár már jövőre elkezdődhet a forgatása.
AlienAlien 6Alien: AwakeningfolytatásMichael FassbenderRidley Scottsequel
Szexuális erőszakkal vádolják Harvey Weinstein hollywoodi producert